16 vuurwapens op plaas gesteel | Maroela Media
Die polisie is op soek na drie persone wat by 'n huis op Matekula-plaas in Waterval-Boven in Mpumalanga ingebreek en 16 vuurwapens gesteel het.
Kol. Mtsholi Bhembe, woordvoerder van die polisie, het gesê drie mans het op 10 Mei glo by 'n venster ingebreek en die eienaar van die huis met 'n vuurwapen gedreig. "Hulle het hom aan 'n stoel vasgebind en het toe 'n koevoet uit die werkswinkel gaan haal," het hy verduidelik. "Die mans het daarna 'n venster van 'n nabygeleë huis, wat aan die slagoffer se broer behoort, oopgebreek. Hulle het die huis geplunder en op twee kluise afgekom."
Volgens Bhembe het hulle die twee kluise oopgebreek en jaggewere, haelgewere, 'n pistool en ammunisie gesteel. "Hulle het al die vuurwapens, 'n televisie en 'n rekenaar in die slagoffer se motor, 'n Volvo met registrasienommer HCN 528 MP, gelaai, voor hulle van die toneel gevlug het."
Enigiemand met verdere inligting word versoek om ao Raymond Mammaila te kontak by 072 023 1542.
Valke ondersoek ploftoestelle in Verulam
Wie gee die skurke die inligting van plase huise wat wapens het . Gaan ondersoek die departement wat lisensies uitreik. Dit is net baie snaaks!!!!!!!
Ek moet saamstem met Michael dat dit tyd geword het om die vuurwapenlisensierings takke waar vuurwapenlisensie registers gehou word te ondersoek.Inligting lek daar uit.
Dit is nie net die polisie se vuurwapenlisensie afdeeling waar inligting kan uitlek nie.Baie mense het nog steeds huishulpe wat presiese inligting kan verskaf. Dit wil nie se elke huishulp werk saam met kriminelle nie. Hulle kan net gedreig word van kriminelle om inligting te verskaf.
Hy kon die slotte uit sy gewere gehaal het. Hy kon die twee kluise van mekaar geskei het. Hy kon sekere gewere versteek het. Hy kon n wapen byderhand gehou het… Punt bly staan dat sekere burgers, veral die oues, dink ons leef nog in Verwoerd se SA.